SHBA: Zgjedhjet dhe sulmet kibernetike 
Ekspertë amerikanë thonë se hakerët mund të sulmojnë edhe makinat e vjetëruara elektronike të votimit
Ekspertë amerikanë të sigurisë kibernetike thonë se dyshohet se hakerat e huaj, të cilët kohët e fundit sulmuan sistemet kompjuterike të partisë demokrate mund të bëjnë diçka edhe më të rëndë në të ardhmen. Ekspertët i thanë programit Hashtag të Zërit të Amerikës se sistemet elektronike amerikane ka të ngjarë të jenë mes objektivave të ardhshme të piraterisë kompjuterike. Publikimi nga Wikileaks muajin e kaluar të emaileve të komitetit kombëtar demokrat shkaktoi shqetësime për partinë, duke detyruar ligjvënësen Debbie Wasserman Schultz të linte postin e saj si drejtuese e Kuvendit të Demokratëve. Analisti i kibernetikës Richard Forno thotë se hakerat e huaj mund të kenë arritur qëllimet politike dhe tani synojnë t’i shkallëzojnë sulmet e tyre drejt sismtemit elektronik të votimit në zgjedhjet e nëntorit. Një studim i vitit 2015 i bërë nga Universiteti i New Yorkut zbuloi se 43 nga 50 shtetet amerikane kanë pajisje të vjetëruara votimi. Një prej eksperteve, Toni Gidwani, drejtoreshë e kërkimeve në ThreatConnect për mbrojtjen kibernetike. thotë se ekziston mundësia e sulmeve ndaj sistemeve të votimit. ", thotë ekspertja. Yong-Gon Chon, një tjetër ekspert kibernetik, thotë se çdo organizatë që kërkon të mbrojë veten nga hakerat duhet ta përdorë me efektivitet të gjithë personelin e vet. ", thotë zoti Chon, i cili rekomandon se kur merrni një email të dyshimtë, para se ta hapni, duhet të vendosni nëse vlen ose jo për biznesin tuaj.